Aura topper i Tyskland – Ekstra Bladet
Torsdag d. 19. nov. 2009 - kl. 16:46 0
Aura topper i Tyskland
Den danske sangerinde Aura topper den tyske iTunes-liste
Aura under Danish Music Awards. (Foto: Anthon Unger)
Den danske sangerinde Aura, der først tog springet fra Bornholm til hovedstaden, er nu ved at erobre Tyskland.
Således ligger hun nu nummer et på den tyske iTunes-liste med singlen 'I will Love You Monday( 365)'.
- Det føles helt fantastisk. Musik har selvfølgelig ikke noget at gøre med konkurrence, men det er alligevel stort at ligge forrest i et felt med Black Eyed Peas, Robbie Williams og Rihanna i spidsen.
Jeg har kæmpet i lang tid for at nå hertil. Eventyret er igang, og jeg glæder mig ufatteligt meget til, at mit snart 2 år gamle album 'Columbine' udgives i Tyskland, siger Aura i en pressemeddelse.
Det er en lille måned siden, at 'I Will Love You Monday (365)' blev sendt ud til de tyske radioer. Og nu har en række af de største stationer - eksempelvis Eins Live, SWR3, MDR Sputnik, Radio Energy Germany, Radio Fritz og Radio Fantasy taget den til sig. Sidstnævnte har endda tildelt singlen en såkaldt 'Hit der Woche' titel, der svarer til P3s Uundgåelige.
INTL. Album-anm. 23. nov. 2009 - kl. 06:28
Rihanna i fri dressur